open-index/open-wikipedia-markdown huggingface dataset:
Čierny potok (prítok Kamenistého potoka)

**Čierny potok** je potok na Horehroní, v južnej časti okresu Brezno. Je to ľavostranný prítok Kamenistého potoka, meria 6,4 km a je tokom V. rádu.

Pramení na Poľane, v podcelku Vysoká Poľana, na severovýchodnom svahu Kopcov (1 334,0 m n. m.) v nadmorskej výške približne 1 125 m n. m. Na hornom toku tečie severovýchodným smerom, pričom nepriberá významnejšie prítoky, následne sa esovito stáča, pričom najprv vytvára oblúk prehnutý na sever. Potom tečie na krátkom úseku na východ, vstupuje do Veporských vrchov, do podcelku Sihlianska planina, sprava priberá prítok z oblasti Kľuky, stáča sa a ďalej už pokračuje smerom na sever. Následne vytvára oblúk ohnutý na východ, priberá pravostranný prítok z oblasti Koliesky a dva ľavostranné prítoky, najprv dlhší prítok (1,8 km) pretekajúci dolinou Veľká ráztoka, potom prítok vznikajúci juhozápadne od kóty 850,6 m. Napokon sa pri osade Čierny Potok vlieva v nadmorskej výške cca 708 m n. m. do Kamenistého potok.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v okrese Brezno
Kružba

[thumb|Okenná kružba na [Okenná ružica|ružicovom okne Štrasburská katedrála]]
**Kružba** je kamenný alebo sklený ornament charakteristický pre gotiku. Ozdobuje okenný oblúk, výplne zábradlia, tympanónu, hlavice a konzoly.

## Iné projekty

Kategória:Architektonické prvky
Kategória:Gotická architektúra
Battery Park

right|thumb|Socha Johna Ericssona

**Battery Park** je 21 akrový park s rozlohou 8,5 ha, ktorý sa nachádza v Battery, južnej časti Manhattanu, pri prístave New York Harbor. Názov nesie po delostreleckej batérii, ktorá tu mala stanovisko v rôznych obdobiach, aby Holanďania a Briti ochránili prístav. Na konci parku sa nachádza pamätník obetiam AIDS. Na ďalšom konci je reštaurácia Battery Gardens, vedľa budovy pobrežnej stráže.

## Iné projekty

Kategória:Parky v New Yorku
Kategória:Lower Manhattan
Čierny potok (prítok Harmanca)

**Čierny potok** je potok na Hornom Pohroní, v najzápadnejšej časti okresu Banská Bystrica. Je to pravostranný prítok Harmanca, meria 3,5 km a je tokom V. rádu.

## Prameň
Pramení v Kremnických vrchoch, v podcelku Flochovský chrbát, na východojuhovýchodnom svahu Svrčinníka (1 312,8 m n. m.), v lokalite V Čiernej, v nadmorskej výške približne 940 m n. m. 

## Opis toku
Na hornom toku tečie sprvu severovýchodným smerom, následne sa stáča na severoseverovýchod, vytvára oblúk ohnutý na sever a pokračuje na východ. Z pravej strany ďalej priberá prítok (1,8 km) zo západného svahu Štefánky (Ištvánky; 998,7 m n. m.), potom k sútoku s pravostranným prítokom zo severozápadného svahu Vápenice (1 022,1 m n. m.) tečie na krátkom úseku na severovýchod, pričom preteká bralnatým územím. Ďalej tečie smerom na sever, opäť preteká hlboko zarezaným údolím s bralnatým charakterom, tu sa znovu stáča a k ústiu pokračuje severovýchodným smerom. Napokon podteká štátnu cestu č. 14 a pri osade Horný Harmanec ústi v nadmorskej výške cca 578 m n. m. do Harmanca.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Kremnických vrchoch
Kategória:Vodné toky v okrese Banská Bystrica
Čierny potok (prítok Hradnianky)

**Čierny potok** je potok na Hornom Považí, v južnej časti okresu Bytča. Je to ľavostranný prítok Hradnianky, meria 2,5 km a je tokom IV. rádu.

Pramení v Súľovských vrchoch, v podcelku Súľovské skaly, juhozápadne od kóty 692,6 m v nadmorskej výške približne 570 m n. m. Od prameňa tečie sprvu severoseverovýchodným smerom, zľava priberá krátky prítok spod hrebeňa Hoľazní a preteká údolím, ktoré oddeľuje masív Hoľazne na ľavom brehu a masív, ktorý je súčasťou južnej časti NPR Súľovské skaly na pravom brehu. Z pravej strany ešte priberá krátky prítok prameniaci severne od kóty 692,6 m a na dolnom toku už tečie severovýchodným smerom. Tu preteká cez rekreačnú osadu s početnými súkromnými i podnikovými chatami a priamo pod skalným útvarom *Mních*, západoseverozápadne od Súľova, ústi v nadmorskej výške cca 335 m n. m. do Hradnianky.

## Referencie

## Iné projekty

Kategória:Potoky na Slovensku
Kategória:Povodie Váhu
Kategória:Vodné toky v okrese Bytča
Mittersill

**Mittersill** je trhová obec v spolkovej krajine Salzbursko v Rakúsku. Cez obec preteká rieka Salzach.

Žije tu 5403 obyvateľov (31.12.2009).

## Iné projekty

## Externé odkazy
* Oficiálna stránka
Wall Street

right|thumb|Wall Street

**Wall Street** je úzka ulica v Dolnom Manhattane v meste New York, rozkladajúca sa východne od Broadway dolu po South Street na rieke East River. Považuje sa za historické jadro finančného obvodu a bola prvým trvalým sídlom burzy New York Stock Exchange.

## Pozri aj
* The Wall Street Journal
* 40 Wall Street

## Literatúra
* Atwood, Albert W. and Erickson, Erling A. "Morgan, John Pierpont, (Apr. 17, 1837 - Mar. 31, 1913)," in *Dictionary of American Biography, Volume 7* (1934)
* Carosso, Vincent P. *The Morgans: Private International Bankers, 1854-1913.* Harvard U. Press, 1987. 888 pp. ISBN 978-0-674-58729-8
* Carosso, Vincent P. *Investment Banking in America: A History* Harvard University Press (1970)
* Chernow, Ron. *The House of Morgan: An American Banking Dynasty and the Rise of Modern Finance*, (2001) ISBN 0-8021-3829-2
* Fraser, Steve. *Every Man a Speculator: A History of Wall Street in American Life* HarperCollins (2005)
* Geisst; Charles R. *Wall Street: A History from Its Beginnings to the Fall of Enron.* Oxford University Press. 2004. online edícia 
* John Moody; *The Masters of Capital: A Chronicle of Wall Street* Yale University Press, (1921) online edícia
* Morris, Charles R. *The Tycoons: How Andrew Carnegie, John D. Rockefeller, Jay Gould, and J. P. Morgan Invented the American Supereconomy* (2005) ISBN 978-0-8050-8134-3
* Perkins, Edwin J. *Wall Street to Main Street: Charles Merrill and Middle-class Investors* (1999)
* Robert Sobel *The Big Board: A History of the New York Stock Market* (1962)
* Robert Sobel *The Great Bull Market: Wall Street in the 1920's* (1968)
* Robert Sobel *Inside Wall Street: Continuity & Change in the Financial District* (1977)
* Strouse, Jean. *Morgan: American Financier.* Random House, 1999. 796 pp. ISBN 978-0-679-46275-0

## Externé odkazy
* Profile of Manhattan Community Board 1 
* Merriam-Webster Online 
* [The History of New York State, Kniha II, Kapitola II, Část IV.] Editor, Dr. James Sullivan, Online edice Holice, Deb & Pam 
* White New Yorkers in Slave Times Historická společnost New Yorku 
* Timeline: A selected Wall Street chronology  PBS Online, 21. října 2004 
* Today in History: January 4 - The New York Stock Exchange Knihovna Kongresu
* DOW JONES HISTORY - THE LATE 1800s  2006 Dow Jones & Company, Inc.
* The Wall Street Journal redesigns itself Robert Fulford. 20. dubna 2002
* "Rage Against The Machine Shoots New Video With Michael Moore " David Bahsam. 28. ledna 2000. MTV News
* "NYSE special closings since 1885 "
* IMDb entry for Wall Street 

Kategória:Ulice v New Yorku
Kategória:Lower Manhattan
New York Stock Exchange

thumb|right|Budova burzy v New Yorku

**New York Stock Exchange** (skratka **NYSE**), je americká burza, ktorá sídli v New Yorku na Wall Street na Manhattane. Je považovaná za najväčšiu, najlikvidnejšiu a najznámejšiu burzu cenných papierov. Obchod sa tu uskutočňuje prezenčným systémom s podporou počítačov.

## Dejiny
NYSE vznikla v New Yorku v roku 1792, podpisom dohody o obchode s cennými papiermi (Buttonwoodská dohoda). Túto prvú dohodu podpísalo 24 brokerov. Súčasný názov vznikol v roku 1863.

## Organizácia
Členom tejto burzy sa môže stať iba fyzická osoba. Počet členov je 1 366, členstvo je možné odkúpiť alebo prenajať. Samotná správa burzy funguje podobne ako akciová spoločnosť, členovia volia najvyšší orgán burzy, ktorým je tzv. Rada riaditeľov.
 
Kontrola obchodov na tejto burze je veľmi problematická, preto sa vytvoril štvorstupňový systém kontroly, ktorého najvyšším orgánom je kongres Spojených štátov. Obchodovanie jednotlivých titulov je pod kontrolou tzv. burzového špecialistu, ktorý musí udržiavať likviditu, teda nakupovať a predávať neuspokojené príkazy. Okrem toho sú tu makléri, ktorí veľké obchody dohadujú pomocou open outcry so špecialistom.

Reprezentatívnym indexom je Dow Jones Industrial Average (DJIA).

Kategória:Burzy cenných papierov
Kategória:New York (mesto)
Kategória:National Register of Historic Places
Intranet

**Intranet** je počítačová sieť, ktorá používa rovnaké technológie (TCP/IP, HTTP) založený na Klient/Server architektúre stojí za ňou jeden alebo viac firewallov je ale určený iba pre malé skupiny používateľov, napríklad pre pracovníkov nejakého podniku. Je to v podstate interný Internet. Spojenie s nim môžete dosiahnuť kdekoľvek, kde máte pripojenie na Internet a ak ste klientom tejto informačnej siete.

V súčasnosti sa stáva nevyhnutnosťou skoro každej organizácie. Zväčša slúži na dokonalé organizovanie pracovných procesov a zdieľanie informácii medzi jednotlivými zamestnancami. Intranet môže pomôcť zvýšiť firmám produktivitu práce.

Kategória:Počítačové siete
Wet Dream

***Wet Dream*** bol prvým sólovým albumom hráča na klávesové nástroje skupiny Pink Floyd Richarda Wrighta. Album bol vydaný v roku 1978. 

Autorom a producentom takmer všetkých skladieb (okrem piesne „Against the Odds“) je Richard Wright. 

## Zoznam skladieb
# „Mediterranean C“ – 3:52 
# „Against the Odds“ (Richard a Juliette Wright) – 3:57 
# „Cat Cruise“ – 5:14 
# „Summer Elegy“ – 4:53 
# „Waves“ – 4:19 
# „Holiday“ – 6:11 
# „Mad Yannis Dance“ – 3:19 
# „Drop In From the Top“ – 3:25 
# „Pink's Song“ – 3:28 
# „Funky Deux“ – 4:57 

## Výroba albumu
* Richard Wright - klávesy, spev 
* Snowy White - gitary 
* Larry Steele – basová gitara 
* Reg Isadore – bicie, perkusie 
* Mel Collins - saxofón, lesné rohy, flauta 
* Storm Thorgerson - dizajn obalu

## Externé odkazy
Niekoľko slov o albume, texty piesní (en)

Kategória:Albumy Richarda Wrighta
Kategória:Hudobné albumy z 1978
Kategória:Debutové albumy
Descabezado Grande

**Descabezado Grande** je menšie vulkanické pole (20&nbsp;×&nbsp;30&nbsp;km), tvorené viacerými stratovulkánmi a troskovými kužeľmi, nachádzajúce sa v centrálnej časti Čile, asi 30&nbsp;km západne od argentínskych hraníc. Vznik poľa sa odhaduje na neskorý pleistocén a petrograficky je tvorené andezitmi, dacitmi a ryolitmi. Samotný stratovulkán Descabezado Grande sa nachádza približne v strede poľa, jeho vrchol je tvorený 1,4&nbsp;km širokom kráterom, v súčasnosti zaľadneným.

## Zoznam vulkanických foriem poľa Descabezado Grande
* **Stratovulkány**
** Descabezado Grande – 3 953 m
** Manatial Pelado – 2 850 m
** Volcán Palizada – 2 640 m
** Volcán Rajaderas – 3 000 m
* **Troskové kužele**
** Volcán Chivato – 2 080 m
* **Lávové dómy**
** Lengua de Vulcano – 2 048 m
* **Krátery**
** Alto de las Mulas – 2 550 m

## Externé odkazy
* www.volcano.si.edu  - vulkanické pole Descabezado Grande na Global Volcanism Program 

Kategória:Sopky Čile
Kategória:Stratovulkány
Laguna del Maule

**Laguna del Maule** je jazero (rozmery 15&nbsp;×&nbsp;), nachádzajúce sa v regióne del Maule v centrálnej časti Čile, len  západne argentínskch hraníc. Pôvod jazera je vulkanický, je to vlastne kaldera zaliata vodou. Brehy kaldery sú obkolesené viacerými stratovulkánmi a troskovými kužeľmi.

## Externé odkazy
* www.volcano.si.edu  - kaldera Laguna del Maule na Global Volcanism Program 

Kategória:Jazerá v Čile
Kategória:Sopky Čile
Kategória:Kaldery
Čierny potok (prítok Kamienky)

**Čierny potok** je potok na hornom Spiši, v západnej časti okresu Stará Ľubovňa. Je to pravostranný prítok Kamienky, má dĺžku 6 km a je tokom V. rádu.

Pramení vo východnej časti Spišskej Magury, v podcelku Veterný vrch, v oblasti Olenca, juhozápadne od kóty 897,0 m v nadmorskej výške približne 850 m n. m. Na hornom toku tečie juhovýchodným smerom, zľava priberá prítok prameniaci severovýchodne od kóty 897,0 m a vstupuje do Spišsko-šarišského medzihoria, do podcelku Ľubovnianska kotlina. Tu sa najprv stáča severojužným smerom, sprava priberá najprv prítok z lokality Lazy, potom krátky prítok prameniaci východne od kóty 730,3 m a na krátkom úseku tečie na juhovýchod. Následne priberá pravostranný prítok z lokality Škôlka a ďalej už pokračuje viac-menej východným smerom. Zároveň postupne priberá niekoľko prítokov; zľava krátky prítok z lokality Šivarná, sprava prítok prameniaci západne od kóty 681,3 m, opäť zľava ďalší prítok z oblasti Šivarnej a tiež Šivarniansky potok. Potom sa na krátkom úseku vetví na dve ramená, vytvára oblúk prehnutý na sever a zľava ešte priberá prítok (564,2 m n. m.) z oblasti Sosníka. Napokon sa stáča k ústiu na juhovýchod a juhovýchodne od obce Kamienka sa v nadmorskej výške cca 549 m n. m. vlieva do Kamienky.

## Referencie

Kategória:Potoky na Slovensku
Kategória:Povodie Popradu
Kategória:Vodné toky v okrese Stará Ľubovňa
Sláčikové kvarteto (teleso)

**Sláčikové kvarteto** je hudobné teleso zložené zo štyroch hráčov na sláčikové nástroje. Pozostáva z dvoch huslí, violy a violončela. Je to jedno z najdôležitejších telies komornej hudby. 

Sláčikové kvarteto vzniklo v období klasicizmu ako odpoveď na potrebu komorného telesa zabezpečujúceho hudobný sprievod na spoločenských udalostiach. Najmä vďaka mnohým skvelým skladbám skomponovaných pre toto teleso sláčikové kvarteto postupne získalo vážnosť. Kvartetá zložené z výborných hráčov začali vystupovať koncertne. 

Sláčikové kvarteto môže byť zložené z hráčov príležitostne. Iné sláčikové kvartetá majú svoj názov a stále, v nutných prípadoch meniace sa obsadenie. Niektoré takéto telesá si získali svetové renomé podobe ako orchestre. Medzi najvýznamnejšie svetové sláčikové kvartetá patria:

* Alban Berg Quartet
* Borodin Quartet
* Kronos Quartet
* Tokio String Quartet
* Emerson String Quartet a ďalšie

Významným slovenským telesom je Moyzesovo kvarteto. Medzi mladé sláčikové kvartetá na Slovensku tiež patria Slovenské kvarteto a Mucha Quartet.


Kategória:Hudobné telesá
Chanda Rubinová

**Chanda Rubinová** (* 18. február 1976, Lafayette, Louisiana, USA) je bývalá americká profesionálna tenistka. Počas svojej kariéry vyhrala 7 turnajov WTA v dvojhre.

## Finálové účasti na turnajoch WTA (36)

### Dvojhra - výhry (7)

### Dvojhra - prehry (12)

### Štvorhra - výhry (10)

### Štvorhra - prehry (7)

## Externé odkazy
* 

Kategória:Tenisti USA
Kategória:Víťazi Australian Open
Kategória:Víťazi Hopmanovho pohára
Kategória:Osobnosti z Louisiany
Sociálny status

**Sociálny status** alebo **status** je trvalejšia sociálna pozícia (v sociálnom systéme) spojená s istými právami a povinnosťami.

## Rozdelenie
* vrodený status - jednotlivci ho nemôžu ovplyvniť, napr. rasa, pohlavie, vek
* získaný status - nadobúda sa vlastným pričinením, napr. profesia, vzdelanie
* vnútený status - jednotlivcom ho vnúti spoločnosť alebo skupina, napr. vyradený, nezamestnaný a pod.

Kategória:Sociológia
Sociálna regulácia

**Sociálna regulácia** – môže byť zámerná, polo zámerná a bez zámeru.

Prirodzeným výsledkom sociálnej regulácie je učenie a učenie sa zo strany jedinca. Učenie nemusí byť zámerné, ale môže byť i spontánne, živelné, sociálne neriadené, lebo každý jedinec je pri uspokojovaní svojich potrieb v spojitosti s okolím, od ktorého prijíma informácie a podnety, teda proces učenia je stály.

Živelné výsledky učenia môžu byť spoločensky žiadúce a spoločensky nežiaduce – v rozpore s cieľmi.

Spontánne učenie získame 2 formami – získavaním vlastných skúseností (vlastné učenie, odmena, trest, pozitívna a negatívna motivácia, skúsenosti) a osvojovaním skúseností druhých
(napodobňovanie –  imitácia, snaha chovať sa, vnímať a konať ako iní, alebo stotožňovanie – identifikácia s určitým jedincom, prevzatie vzorov vedomé a nevedomé napr. žena začne napodobňovať svoju matku až keď sa sama stane matkou alebo svokrou)

Sociálna regulácia prebieha 2 smermi :

• poskytovanie vzoru kognitívneho obrazu – regulácia vlastného napodobňovania

• kontrola vzorov a činností, s ktorými jedinec prichádza do styku (od kontroly dieťaťa s kým sa kamaráti až po štátnu cenzúru)
Sociálne riadenie

Sociálne riadenie – ide o vyšší stupeň riadenia učenia, ktoré predstavuje zámerné procesy, ktoré sú predmetom vied o učení – pedagogika, andragogika, pedagogická psychológia, psychológia výchovy. Podstatou je regulácia procesu učenia : zámer, riadenie procesu a starostlivosť o jedinca. 

Pri riadení procesu sa predpokladá pomoc činiteľov socializácie jedincovi – predovšetkým :

• predkladaním celej rady vzorov činností

• predávaním informácií, rád a pokynov

• hodnotením výsledkov

• korekciou chybných čiastkových výsledkov

Ciele a výsledky sú málokedy zhodné. Príčiny rozdielov môžu byť napríklad v tom, že :

• boli zadané nereálne ciele

• boli nepresne formulované

• výsledky sú záležitosťou zložitých realizačných procesov 

• rôzni činitelia socializácie – rodina, škola, pracovisko, partia – pôsobia nejednotne

• veľkú rolu hrá samostatná osobnosť subjektu – jeho ochota a nepoddajnosť, neochota spolupráce, schopnosti, výsledok predchádzajúceho socializačného pôsobenia
Neformálne vzdelávanie

**Neformálne vzdelávanie** je všetko organizované vzdelávanie mimo formálneho vzdelávania – teda vzdelávanie poskytované rôznymi inštitúciami (kultúrne zariadenia, podniky, inštitúcie vzdelávania dospelých) určitému okruhu študujúcich v rôznych formách, typoch a s rôznym obsahom.

Podľa zákona o podpore práce s mládežou 282/2008 čl. 1, paragraf 2, odst. g) platného od 1.9.2008 neformálne vzdelávanie v oblasti práce s mládežou je ďalšie vzdelávanie mládeže, mladých vedúcich, mládežníckych vedúcich a pracovníkov s mládežou organizované vzdelávacími zariadeniami s cieľom získania nových vedomostí, praktických skúseností a zručností potrebných pre prácu s mládežou, ktoré umožňuje jeho účastníkom doplniť, rozšíriť a prehĺbiť si získané vzdelanie.

Kategória:Vzdelávanie
Centralizácia

**Centralizácia** môže byť:
* proces sústreďovania úloh, funkcií a kompetencií rozličných orgánov v jednom (nadradenom) orgáne
* sústreďovanie štátnej politickej a hospodárskej moci a správy, pozri centralizmus
* šachový manéver, pozri centralizácia (šach)
Informálne vzdelávanie

**Informálne vzdelávanie** alebo **neinštitucionálne vzdelávanie** je chápané ako celoživotný proces získavanie vedomostí, zručností a postojov v každodennom živote bez organizačných zásahov. Utvára ho rodina, vrstovníci, ale aj sledovanie TV, čítanie. Je typické neorganizovanosťou, nesystematickosťou a môže mať pozitívne aj negatívne vplyvy. Je ale prirodzenou súčasťou celoživotného učenia.

Kategória:Vzdelávanie
Jelena Dokićová

**Jelena Dokićová** (; * 12. apríl 1983, Osijek, Juhoslávia teraz Chorvátsko) je súčasná austrálska profesionálna tenistka. V roku 1994 emigrovala spolu s rodičmi do Austrálie, kde získala občianstvo. Počas svojej kariéry vyhrala 5 turnajov WTA v dvojhre a 4 turnaje vo štvorhre. Najväčší grandslamový úspech dosiahla vo Wimbledone 2000 postupom do semifinále.

## Finálové účasti na turnajoch WTA (22)

### Dvojhra - výhry (5)

### Dvojhra - prehry (7)

### Štvorhra - výhry (4)

### Štvorhra - prehry (6)

## Iné projekty

## Externé odkazy

Kategória:Austrálski tenisti
Kategória:Srbskí tenisti
Kategória:Austrálski olympionici
Kategória:Víťazi Hopmanovho pohára
Kategória:Osobnosti z Osijeku
Kategória:Austrálske osobnosti srbského pôvodu
Sláčikové kvarteto

**Sláčikové kvarteto** môže byť
* hudobné teleso zložené zo štyroch hráčov na sláčikové nástroje, pozri Sláčikové kvarteto (teleso)
* hudobné dielo pre takéto teleso, pozri Sláčikové kvarteto (dielo)
Sláčikové kvarteto (dielo)

**Sláčikové kvarteto** je hudobné dielo určené pre rovnomenné hudobné teleso.

## História
Vznik tohto diela tesne súvisel so vznikom sláčikového kvarteta ako hudobného telesa. O rozvoj hudobnej formy kvarteta sa najviac zaslúžil Joseph Haydn. Na začiatku komponoval kvartety pozostávajúce z piatich častí, no postupne vyvinul typickú štvorvetú štruktúru diela s typickými rysmi každej vety. V takejto podobe ju od neho prevzali aj ďalší skladatelia, Haydn je preto právom považovaný za otca sláčikového kvarteta. Sláčikové kvartety ako prležítostné diela komponoval v období klasicizmu i Mozart. Kvarteto si postupne získalo pozíciu plnohodnotného hudobného diela a ukážky skladateľovho umenia. Beethovenove neskoré kvartetá sú považované za jedny z najlepších diel klasickej hudby vôbec. 

Sláčikové kvarteto si zachovalo popularitu i v období romantizmu a tak samozrejme vzniklo množstvo skladieb určených pre toto hudobné teleso. Medzi ich najvýznamnejších tvorcov patrili Schubert, Dvořák a ďalší. Zlomovým dielom bolo originálne Sláčikové kvarteto g-mol od Clauda Debussyho. Najvýznamnejším tvorcom sláčikových kvartetov v 20. storočí bol Béla Bartók. Priniesol tiež mnohé inovácie týkajúce sa nielen obsahu kvarteta, ale i techniky hráčov.

## Štruktúra

Sláčikové kvarteto ako hudobné dielo má typicky štyri vety:
* prvá veta - väčšinou najrozsiahlejšia, zvyčajne v sonátovej forme
* druhá veta - v pomalom tempe
* tretia veta - menuet a trio
* štvrtá veta - vo forme sonáty alebo ronda, v rýchlom tempe

## Významné sláčikové kvartetá

### Klasicizmus

* Joseph Haydn
**Sláčikové kvarteto č. 62 C-dur "Cisárske", Op. 76 (č. 3)

* Wolfgang Amadeus Mozart
** Sláčikové kvarteto č. 19 C-dur "Disonantné", K 465

* Ludwig van Beethoven
** Sláčikové kvarteto f-mol, Op. 95
** Veľká fúga B-dur, Op. 133

### Romantizmus

* Franz Schubert
** Sláčikové kvarteto č. 14 d-mol "Smrť a dievča"

* Bedřich Smetana
**Sláčikové kvarteto č. 1 e-mol "Z mého života"

* Antonín Dvořák
** Sláčikové kvarteto č. 12 F-dur "Americké", Op. 

* Piotr Iljič Čajkovskij
** Sláčikové kvarteto č. 1 D-dur, Op. 11

* Alexander Borodin
** Sláčikové kvarteto č. 2 D-dur

* Claude Debussy
** Sláčikové kvarteto g-mol

### 20. storočie

* Maurice Ravel
**Sláčikové kvarteto F-dur

* Leoš Janáček
**Sláčikové kvarteto č. 1 "Z podňetu Kreutzerovy sonáty"

* Béla Bartók
** Sláčikové kvarteto č. 3

* Alban Berg
** Lyrická suita

* Dmitrij Šostakovič
**Sláčikové kvarteto č. 8 c-mol, Op. 110

* Samuel Barber
** Sláčikové kvarteto, Op. 11

 
Kategória:Hudobné diela
Kostol Navštívenia Panny Márie

**Kostol Navštívenia Panny Márie** môže byť:

* na Slovensku
** Kostol Navštívenia Panny Márie (Bratislava)
** Kostol Navštívenia Panny Márie (Kežmarok)
** Kostol Navštívenia Panny Márie (Levoča) – Bazilika
** Kostol Navštívenia Panny Márie (Liptovský Hrádok)
** Kostol Navštívenia Panny Márie (Lučenec)
** Kostol Navštívenia Panny Márie (Mokrá Lúka)
** Kostol Navštívenia Panny Márie (Nitra)
** Kostol Navštívenia Panny Márie (Podbiel)
** Kostol Navštívenia Panny Márie (Považská Bystrica)
** Kostol Navštívenia Panny Márie (Rabča)
** Kostol Navštívenia Panny Márie (Senica)
** Kostol Navštívenia Panny Márie (Staré Hory) – Bazilika
** Kostol Navštívenia Panny Márie (Trebišov)
** Kostol Navštívenia Panny Márie (Závod)

* v Česku
** Kostol Navštívenia Panny Márie (Svatý Kopeček) – Bazilika


Navštívenie Panny Márie
Conchita Martínezová

**Conchita Martínezová** (* 16. apríl 1972, Monzón, Španielsko) je bývalá španielska profesionálna tenistka. Počas svojej kariéry vyhrala 33 turnajov WTA v dvojhre a 13 turnajov vo štvorhre.

## Finálové účasti na turnajoch WTA (96)

### Dvojhra - výhry (33)

### Dvojhra - prehry (22)

### Štvorhra - výhry (13)

### Štvorhra - prehry (28)

## Iné projekty

## Externé odkazy
* 
* 
* 

Kategória:Španielski tenisti
Kategória:Víťazi Wimbledonu
Kategória:Víťazky Fed Cupu
Cardanova mriežka

**Cardanova mriežka** je steganografický systém, ktorý využíva zatajenie správy do inej správy. Za autora tohoto steganografického systému sa považuje taliansky matematik Gerolamo Cardano.

Ide o systém, ktorý predstavuje zatajenie správy pomocou mriežky – je to papier, v ktorom sú vystrihnuté polia, neskôr sa tento papier priloží na tabuľku a do vystrihnutých políčok sa napíše utajovaný text. Po vypísaní týchto znakov sa do tabuľky pod mriežkou doplnia ostatné písmená. Po prijatí príjemca len priloží šablónu na tabuľku a pomocou nej si dokáže prečítať utajovanú správu. V minulosti vznikali problémy s nepresnosťami týchto mriežok a preto niekedy odosielateľ posielal viac mriežok naraz, čím ale vznikalo nebezpečenstvo odhalenia utajovanej správy.

Kategória:Kryptológia
San Pedro-Pellado

**San Pedro-Pellado** je stratovulkanický komplex, nachádzajúci sa v regióne del Maule v centrálnej časti Čile. Komplex je tvorený niekoľkými stratovulkánmi, nachádzajúcimi sa na zvyškoch staršej, pleistocénnej kaldery *Rio Colorado* s rozmermi 6&nbsp;×&nbsp;12&nbsp;km. Stratovulkán Pellado je tiež starý, na jeho erodovaných zvyškoch ležia novšie vulkanické centrá - na západnom okraji komplexu sa nachádza bazaltovo andezitový štítový vulkán *Tatara* a stratovulkán *San Pedro* je najvyšší (výška 3&nbsp;621&nbsp;m) a najmladší člen komplexu. Komplex je v súčasnosti neaktívny, no na juhovýchodných svahoch Pellada sú aktívne fumaroly.

## Zoznam vulkanických foriem komplexu San Pedro-Pellado
* Pellado 3 120 m
* Rio Colorado (kaldera)
* San Pedro 3 621 m
* Tatara (štítový vulkán) 3 224 m
* Volcán Gaudal

## Externé odkazy
* www.volcano.si.edu - vulkanický komplex San Pedro-Pellado na Global Volcanism Program 

Kategória:Sopky Čile
Kategória:Stratovulkány
Staten Island Railway

right|thumb|Stanica Oakwood

**Staten Island Railway** (**SIR**, predtým **SIRT**) je rýchla železničná linka prevádzkovaná na Staten Islande, mestskej časti mesta New York v Spojených štátoch. Považuje sa za štandardnú železničnú linku, v súčasnosti nie je prepojená s národnou železničnou sieťou a prevádzkovaná je v modifikovaných súpravách metra R44. Súčasná linka bola úplne odpojená od okolitých liniek v roku 1966. Neexistuje ani prepojenie medzi SIR a zvyšnou sieťou metra.

## Pozri aj
* Newyorské metro

Kategória:Doprava v New Yorku
Genetický algoritmus

**Genetický algoritmus** je nedeterministická metóda riešenia problému, vychádzajúca z princípov Darwinovej evolučnej teórie.

Každé riešenie úlohy (aj "zlé") sa nazýva chromozóm a je tvorené binárnym reťazcom o danej dĺžke, ktorá je rovnaká pre všetky chromozómy danej populácie. Populácia je konečná množina chromozómov. Základná populácia resp. nultá generácia populácie je začiatočný stav riešenia. Vývoj k optimálnemu riešeniu prebieha prirodzeným vývojom populácií. Nultá generácia je vygenerovaná náhodne, vygenerované chromozómy, musia byť 
riešením problému.

Proces reprodukcie:
* Výber chromozómov na kríženie či mutáciu (pseudonáhodný výber podľa pravdepodobnosti úmernej jeho fitnes)
* Kríženie chromozómov (výmena podreťazcov, kde môže prebiehať kríženie jednobodovo, či viacbodovo)
* Mutácia, náhodne zmutujú niektoré gény, mutuje sa s malou pravdepodobnosťou, aby zostala zachovaná genetická informácia

Náhodnosť sa zaisťuje pomocou generovania pseudonáhodných čísel.

Každá populácia sa pomocou reprodukcie zdokonaľuje a to na základe ohodnotenia chromozómov pomocou funkcie f(x) nazývanej fitness. V procese riešenia pomocou genetických algoritmov ide o hľadanie globálneho maxima funkcie fitness, teda ide o to nájsť najlepšie ohodnotené riešenie problému v stavovom priestore.

Pre každú novú generáciu platí:
* počet chromozómov je rovnaký
* krížením a mutáciou vznikajú nové chromozómy
* chromozómy s nízkym fitness ohodnotením sú nahradené chromozómami s vyšším ohodnotením

Niekedy sa najlepšie chromozómy z predchádzajúcej generácie zachovávajú.

Riešenie sa zastaví buď po dosiahnutí nejakej cieľovej hodnoty, alebo po dopredu stanovenom počte generácií.

## Pozri aj
* Genetické programovanie

## Externé odkazy
* Petr Luner: Jemný úvod do genetických algoritmů
* RNDr. Jaroslav Teda, Ph.D.: ''Genetické algoritmy a jejich aplikace v praxi''
* Jiří Šíma, Roman Neruda: ''Teoretické otázky neuronových sítí'' (oddiely 14.3 a 14.4 sa zaoberajú genetickými algoritmami)
* Marek Obitko: ''Introduction to Genetic Algorithms'', s interaktívnými Java appletmi (anglicky)
* Poli, R., Langdon, W. B., McPhee, N. F. (2008), ''A Field Guide to Genetic Programming'' (anglicky)
* Weise, T., ''Global Optimization Algorithms - Theory and Application''  (anglicky)

Kategória:Umelá inteligencia
Kategória:Algoritmy
Augustova šifra

**Augustova šifra** je šifrovací systém, ktorý je založený na posune písmena otvoreného textu o nasledujúce písmeno abecedy. Posledné písmeno medzinárodnej abecedy **Z** sa nahradzuje dvojicou písmen *AA*. Pri použití slovenskej abecedy sa nahradzuje písmeno Ž. Tento systém je veľmi podobný Cézarovej šifre, pričom práve Cézarov synovec Augustus sa pričinil o jej vznik. Je to systém, ktorý má obmedzený algoritmus (restricted algorithm) a z hľadiska bezpečnosti je menej bezpečný ako Cézarova šifra.

Kategória:Kryptológia
Čierny potok (prítok Píľanského potoka)

**Čierny potok** je potok na Strednom Pohroní, v západnej časti okresu Žarnovica. Je to ľavostranný prítok Píľanského potoka, meria 4,9 km a je tokom V. rádu.

Pramení v pohorí Vtáčnik, v podcelku Nízky Vtáčnik, v časti Vígľaš, juhojuhozápadne od kóty 954,2 m. v lokalite Tatričky, v nadmorskej výške približne 680 m n. m. Na celom toku tečie severojužným smerom, na hornom toku vytvára oblúk prehnutý na západ a zľava priberá prítok zo západoseverozápadného svahu Markovho vrchu (937,1 m n. m.). Ďalej priberá krátky ľavostranný prítok od Francovho štálu, potom z tej istej strany prítok z juhozápadného svahu Markovho vrchu. Na dolnom toku ešte zľava priberá krátky prítok od Škriniarovho štálu a preteká intravilánom obce Píla. Na okraji obce ústi v nadmorskej výške cca 382 m n. m. do Píľanského potoka.

Preteká osadami Francov štál, Škriniarov štál a Šmechov štál.

## Referencie

Kategória:Potoky na Slovensku
Kategória:Povodie Hrona
Kategória:Vodné toky vo Vtáčniku
Kategória:Vodné toky v okrese Žarnovica
Kategória:Veľké Pole
Kategória:Píla (okres Žarnovica)
Symetrická šifra

**Symetrická šifra** alebo **symetrická kryptografia**, prípadne tiež **konvenčná šifra** je šifra, ktorá používa pre zašifrovanie aj dešifrovanie dát rovnaký kľúč. Tým sa líši od algoritmov s verejným kľúčom, ktoré majú dvojicu kľúčov – súkromný a verejný.

Podstatnou výhodou symetrických šifier je ich nízka výpočtová náročnosť. Algoritmy pre šifrovanie s verejným kľúčom môžu byť i stotisíckrát pomalšie. Na druhej strane je veľkou nevýhodou nutnosť zdieľania tajného kľúča, takže si odosielateľ a príjemca tajnej správy musia dopredu dohodnúť na tajnom kľúči.

## Použitie
Symetrické šifry sa často používajú spoločne s asymetrickými. Obvyklé použitie je také, že otvorený text sa zašifruje symetrickou šifrou s náhodne vygenerovaným kľúčom. Tento symetrický kľúč sa zašifruje verejným kľúčom asymetrickej šifry, takže dešifrovať dáta môže iba majiteľ tajného kľúča danej asymetrickej šifry.

## Rozdelenie
Symetrické šifry sa delia na dva druhy. Prúdové šifry spracovávajú otvorený text po jednotlivých bitoch. Blokové šifry rozdelia otvorený text na bloky rovnakej veľkosti a doplní vhodným spôsobom posledný blok na danú veľkosť. U väčšiny šifier sa používa 64 bitový blok, AES používa 128 bitov, prípadne 256 bitov.

### Blokové šifry
* AES
* Blowfish
* DES
* GOST
* IDEA
* RC2
* RC5
* Triple DES

### Prúdové šifry
* FISH
* RC4

Kategória:Kryptológia
Čierny potok (prítok Radiše)

**Čierny potok** je potok na Hornej Nitre, v severovýchodnej časti okresu Bánovce nad Bebravou. Je to ľavostranný prítok Radiše, meria 3,1 km a je tokom VI. rádu.

## Prameň
Pramení v Strážovských vrchoch, v podcelku Nitrické vrchy, v časti Suchý, na južnom svahu Čierneho vrchu (996,8 m n. m.) v nadmorskej výške približne 785 m n. m. 

## Opis toku
V pramennej oblasti tečie na západ, následne sa stáča a pokračuje severozápadným smerom. Ďalej pokračuje na krátkom úseku opäť na západ, pričom sprava priberá krátky prítok z lokality Šustrov laz. Vzápätí sa stáča na juhozápad, oblúkom ďalej na západ a vstupuje do Kšinianskej kotliny. Pri osade Stavenie, severovýchodne od obce Kšinná, ústi v nadmorskej výške cca 375 m n. m. do Radiše.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Strážovských vrchoch
Kategória:Vodné toky v okrese Bánovce nad Bebravou
Kategória:Kšinná
Pro-Pain

**Pro-Pain** je americká hardcorová kapela založená Garym Meskilom v roku 1992.

## Členovia
*Gary Meskil: Basa / Vokály
*Tom Klimchuck: Sólová Gitara
*Marshall Stephens: Rytmická Gitara
*Rick Halverson: Bicie

### Bývalí členovia
*Dan Richardson (Bicie)
*Nick St. Denis (Sólová Gitara)
*Mike Hollman (Rytmická Gitara)
*Dave Chavarri (Bicie)
*Mike Hanzel (Bicie)
*Rob Moschetti (Rytmická Gitara)
*Dan Richardson (Drums)
*Eric Matthews  (Bicie)
*Rich Ferjanic (Bicie)
*Eric Klinger: Rytmická Gitara / Vokály
*JC Dwyer: Bicie

## Diskografia
### Štúdiové albumy
**Foul Taste Of Freedom* 1993
**The Truth Hurts* 1994
**Contents Under Pressure* 1996
**Pro-Pain* 1998
**Act Of God* 1999
**Round 6* 2000
**Shreds Of Dignity* 2002
**Run For Cover (Cover-Album)* 2003
**Fistful Of Hate* 2004
**Prophets Of Doom* 2005
**Age of Tyranny - The Tenth Crusade* 2007
**No End in Sight* 2008
**Absolute Power* 2010
*Straight To The Dome 2012
*The Final Revolution 2013
*Voice Of Rebellion 2015

### Kompilácie
**Best Of* 1998 
**Best Of* 2001 

### Živé albumy
**Road Rage* 2001

### DVD Video
**Raw Video* 2000

## Linky
* www.pro-pain.com - oficiálna stránka skupiny 

Kategória:Hudobné skupiny USA
Manhattan Community Board 1

right|thumb|Poloha

**Manhattan Community Board 1** je komunitná rada mesta New York, zahŕňajúca časti Battery Park City, Financial District, South Street Seaport a TriBeCa v Dolnom Manhattane. Je ohraničená na východe riekou East River, na juhu prístavom Upper New York Bay, na západe riekou Hudson River a na severe ulicou Canal Street.

Súčasnou predsedníčkou je Julie Menin a správcom jednotky je Noah Pfefferblit.

Kategória:Manhattan
Čierny potok (prítok Bieleho Váhu)

**Čierny potok** je krátky potok na hornom Liptove, vo východnej časti okresu Liptovský Mikuláš. Je to ľavostranný prítok Bieleho Váhu, meria  a je tokom IV. rádu.

## Prameň
Pramení v západnej časti Kozích chrbtov, v podcelku Važecký chrbát, v lokalite Sokoly v nadmorskej výške približne  

## Opis toku
Od prameňa tečie najprv severoseverovýchodným smerom, následne na sever, potom sa stáča na severozápad a preteká Čiernou dolinou. Tu priberá dva ľavostranné prítoky prameniace juhovýchodne, resp. severovýchodne od kóty  a tečie popri horárni Čierna dolina na pravom brehu. Napokon sa oblúkom stáča na severoseverovýchod, vstupuje do Liptovskej kotliny, podteká  železničnú trať Žilina – Košice a južne od obce Východná ústi v nadmorskej výške cca  do Bieleho Váhu.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Kozích chrbtoch
Kategória:Vodné toky v Liptovskej kotline
Kategória:Vodné toky v okrese Liptovský Mikuláš
Čierny potok (prítok Lesnianky)

**Čierny potok** je potok na Hornom Považí, v južnej časti okresu Žilina. Je to ľavostranný prítok Lesnianky, meria 3,1 km a je tokom V. rádu.

## Prameň

Pramení v Malej Fatre, v podcelku Lúčanská Fatra, na severnom svahu Skaliek (1 190,7 m n. m.) v nadmorskej výške približne 1 130 m n. m.

## Opis toku

Od prameňa tečie najprv na sever, potom sa stáča na severozápad a zľava priberá prítok zo severozápadného svahu Skaliek. Následne preteká dolinou Čierne, kde sa postupne stáča na sever a nepriberá už žiadne prítoky. Juhovýchodne od obce Rajecká Lesná ústi v Rajeckolesnianskej doline v nadmorskej výške cca 614 m n. m. do Lesnianky.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Lúčanskej Fatre
Kategória:Vodné toky v okrese Žilina
Cincinnati

náhľad|Pohľad na mesto
**Cincinnati** je mesto na juhozápade amerického štátu Ohio na rieke Ohio. Je to sídlo okresu Hamilton County. Je to tretie najväčšie mesto v Ohiu, po mestách Columbus a Cleveland, avšak *Greater Cincinnati* je na druhom mieste v počte obyvateľov v Ohiu, hneď po Clevelande. V samotnom meste žilo 296 943 obyvateľov v roku 2010 , v mestskej oblasti 1 563 352 a v metropolitnej oblasti 2 113 011, podľa odhadu z roku 2005. Obyvatelia mesta sa nazývajú *Cincinnatians*.  Celková rozloha mesta je 206,1 km².

## Dejiny
Prví osadníci v roku 1788 pomenovali mesto "Losantiville", od roku 1790 je používaný súčasný názov podľa rímského vojvodcu a politika Cincinnata. V roku 1819 bolo Cincinnati povýšené na mesto, k jeho ďalšiemu rozvoju významne prispela výstavba prieplavu medzi riekou Ohio a Erijským jazerom, začatá v roku1825. V roku 1836 bola do mesta zavedená železnica, v roku 1853 tu vznikol prvý plne profesionálny hasičský zbor v USA.

## Demografia
Podľa údajov zo sčítánia ľudu v roku 2006 tu žilo 332 252 obyvateľov, Cincinnati je tretie najľudnatejšie mesto v štáte Ohio a 56. v USA.

### Rasové zloženie
* 52,97 % belosi
* 42,92 % černosi
* 0,21 % Indiáni
* 1,55 % Aziati
* 0,04 % pacifickí ostrovania
* 0,63 % iná rasa
* 1,68 % dve alebo viac rás

Hispánci alebo Latinos, zároveň členovia jednej z rás, tvorili 1,28% obyvateľstva.

## Osobnosti mesta
* Salmon P. Chase (* 1808 - † 1873), sudca, právnik a politik
* William Howard Taft (* 1857 – † 1930), 27. prezident USA
* Thomas Samuel Kuhn (* 1922 – † 1996), filozof, teoretik a historik vedy
* Karl Gordon Henize (* 1926 - † 1993), astronaut
* Steven Spielberg (* 1946), filmový režisér, producent a scenárista
* Thom Barry (* 1950), herec
* David Payne (* 1982), bežec-prekážkar
* Carly Gullicksonová (* 1986), tenistka
* Andy Biersack (* 1990), spevák

## Partnerské mestá
*  Gifu, Japonsko
*  Harare, Zimbabwe
*  Charkov, Ukrajina
*  Liuzhou, Čína
*  Mníchov, Nemecko
*  Maisúr, India
*  Nancy, Francúzsko
*  Tchaj-pej, Taiwan

## Fotogaléria

Image:Cincinnati-procter-and-gamble-headquarters.jpg|
Image:050819 036 Univ Cincy.jpg|
Image:Taste Of Cincinnati 2007.JPG|
Image:Findlay Market Cincinnati.JPG|
Image:Union Terminal Cincinnati.JPG|
Image:Over the Rhine.JPG|
Image:Cincinnati Skyline.jpg|


## Referencie


## Externé odkazy
* Oficiálna stránka

## Zdroj


Kategória:Mestá v Ohiu
Hudson (rieka)

right|thumb|Hudson River

**Hudson**, známa aj ako **Muh-he-kun-ne-tuk** v jazyku Mohykánov, je rieka pretekajúca východnou časťou amerického štátu New York a tvoriaca aj hranicu medzi štátmi New York a New Jersey. Je pomenovaná po Henrym Hudsonovi, Angličanovi, ktorý ju objavil v roku 1609. Neskôr tu vznikli európske usadlosti okolo rieky. Dĺžka toku je 507 kilometrov.

## Kontaminácia
[thumb|Letecký pohľad na Hudson v [New York (mesto)|New Yorku]]
Rieka bola podľa americkej vládnej agentúry pre životné prostredie zamorená v rokoch 1947 až 1977 firmou General Electric až 590 tonami polychlórovaných bifenylov. Následné lekárske štúdie preukázali, že ľudia žijúci v okolí rieky mali o 36% vyšší výskyt ischemickej choroby srdca a takmer o 50% vyšší výskyt srdcového infarktu, hoci menej fajčili, lepšie sa stravovali a viac športovali.

## Iné projekty

Kategória:Rieky v USA
Kategória:Geografia New Yorku
Kategória:Geografia New Jersey
Kategória:Eponymické termíny v geografii
Čierny potok (prítok Štítnika)

**Čierny potok** je krátky potok v hornom Gemeri, v západnej časti okresu Rožňava. Je to pravostranný prítok Štítnika, meria 1,8 km a je tokom V. rádu.

Pramení v Stolických vrchoch, v podcelku Stolica, na severnom svahu Ostrého vrchu (870,1 m n. m.) v nadmorskej výške približne 680 m n. m. Od prameňa tečie najprv na sever, z ľavej strany priberá prítok z východného svahu Bielej skaly (882,3 m n. m.) a následne z tej istej strany aj prítok z východoseverovýchodného svahu Bielej skaly. Potom sa stáča smerom na severoseverovýchod, vstupuje do Štítnického podolia, kde sa oblúkom stáča k ústiu na severovýchod a na južnom okraji intravilánu obce Čierna Lehota sa v nadmorskej výške cca 498 m n. m. vlieva do Štítnika.

## Referencie

Kategória:Potoky na Slovensku
Kategória:Povodie Slanej
Kategória:Vodné toky v okrese Rožňava
Rosa Maria Andresová Rodriguezová

**Rosa Maria Andresová Rodriguezová** (* 29. máj 1977, Cala Millor, Španielsko) je bývalá španielska profesionálna tenistka. Počas svojej kariéry vyhrala 1 turnaj WTA vo štvorhre.

## Finálové účasti na turnajoch WTA (2)

### Štvorhra - výhry (1)

### Štvorhra - prehry (1)

## Externé odkazy

Kategória:Narodenia v 1977
Kategória:Španielski tenisti
Maret Aniová

**Maret Aniová** (* 31. január 1982, Tallinn, Estónsko) je súčasná estónska profesionálna tenistka.

## Finálové účasti na turnajoch WTA (2)

### Štvorhra - prehry (2)

## Iné projekty

## Externé odkazy

Kategória:Narodenia v 1982
Kategória:Osobnosti z Tallinnu
Kategória:Estónski tenisti
Alexandr Porfirievič Borodin

**Alexandr Porfirievič Borodin** (* 12. november 1833, Petrohrad, Ruská ríša– † 27. február 1887, Petrohrad) bol ruský hudobný skladateľ, chemik a lekár, člen skladateľského zoskupenia Mocná hŕstka.

## Život
Alexandr Borodin sa narodil v roku 1833 ako nemanželský syn gruzínskeho kniežaťa Luka Gedevanišviliho. 

V roku 1858 ukončil lekársku fakultu a stal sa doktorom medicíny, od roku 1860 sa zaoberal vedeckou a pedagogickou činnosťou, v roku 1864 sa stal profesorom chémie na lékarskej akadémii. Ako hudobný skladateľ sa pripojil k skupine „Päťka“, známej viac ako Mocná hŕstka.

V roku 1869 začal Alexandr Borodin pracovať na opere *[[Knieža Igor]]*, ktorú dokončili po jeho smrti Nikolaj Andrejevič Rimskij-Korsakov a Alexandr Konstantinovič Glazunov. Borodin zomrel v Petrohrade a je pochovaný na Tichvinskom cintoríne v kláštore Alexandra Nevského.

## Dielo
Najvýznamnejším Borodinovým dielom je zrejme opera *[[Knieža Igor]]*, z ktorej pochádzajú aj *Polovecké tance*, často uvádzané ako samostatné koncertné číslo. Je autorom niekoľkých symfónií, z ktorých je najznámejšia *Symfónia č.2 h mol „Bohatierska“*, ďalej komorných a klavírnych skladieb. Je tiež autorom symfonickej básne *V stepiach strednej Ázie*.

* opera *Knieža Igor*
** *Polovecké tance*
* *Symfónia č. 2 h mol*
* *Sláčikové kvarteto č. 2*

Kategória:Ruskí hudobní skladatelia
Kategória:Ruskí chemici
Kategória:Ruskí lekári
Kategória:Skladatelia romantizmu
Kategória:Mocná hŕstka
Kategória:Osobnosti z Petrohradu
Knieža Igor

náhľad|Princ Igor
**Knieža Igor** je opera ruského hudobného skladateľa menom Alexandr Porfirievič Borodin.

Autor na nej pracoval 17 rokov. Opera má prológ a štyri dejstvá spracované podľa starej literárnej predlohy z 12. storočia *Slovo o pluku Igorovom*. Opisuje sa v nej udalosť z roku 1185, keď sa Rusi stretli s kočovnými Polovcami a utrpeli porážku. Knieža Igor a jeho syn Vladimír sú zajatí poloveckým vodcom, chánom Končakom. Ten svojich zajatcov svojsky zabáva. 

Časťami opery sú aj známe *Polovecké tance, Plač Jaroslavny, Ária Končaka* i záverečný zbor. Polovecké tance z II. dejstva dlhé 15 minút sa niekedy hrajú aj samostatne. 
Predohru k opere Borodin nenapísal vôbec. Pred priateľmi ju však hrával tak často, že Alexandr Glazunov ju vedel spamäti a zaznamenal ju. Na dokončení opery pracoval tri roky spolu s Rimskij-Korsakovom. Opera mala premiéru v roku 1890 v Petrohrade.

Kategória:Hudobné kompozície Alexandra Borodina
Kategória:Opery
Čierny potok (prítok Skalného potoka)

**Čierny potok** je krátky potok na dolnom Liptove, v južnej časti okresu Ružomberok. Je to ľavostranný prítok Skalného potoka, meria 1,4 km a je tokom V. rádu.

Pramení vo Veľkej Fatre, v podcelku Hôľna Fatra, na južnom svahu Smrekovice (1 530,2 m n. m.) v nadmorskej výške približne 1 205 m n. m. Od prameňa tečie viac-menej severojužným smerom územím Národného parku Veľká Fatra a z ľavej strany priberá krátky prítok (945,3 m n. m.) z južných úbočí Smrekovice. Severozápadne od obce Liptovská Osada, v doline Skalné, ústi v nadmorskej výške cca 782 m n. m. do Skalného potoka.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Ružomberok
Conchita Martínezová Granadosová

**Conchita Martínezová Granadosová** (* 20. január 1976, Barcelona, Španielsko) je bývalá španielska profesionálna tenistka.

## Finálové účasti na turnajoch WTA (4)

### Dvojhra - prehry (1)

### Štvorhra - prehry (3)

## Externé odkazy

Kategória:Narodenia v 1976
Kategória:Španielski tenisti
Kategória:Osobnosti z Barcelony
Jamea Jacksonová

**Jamea Jacksonová** (* 7. september 1986, Atlanta, Georgia, USA) je súčasná americká profesionálna tenistka.

## Finálové účasti na turnajoch WTA (1)

### Dvojhra - prehry (1)

## Externé odkazy

Kategória:Tenisti USA
Kategória:Osobnosti z Atlanty
Mikulov

**Mikulov** (nemecky *Nikolsburg*) je mesto v okrese Břeclav v Česku. K 1. januáru 2013 tu žilo 7&nbsp;410 obyvateľov. 

Dominantou mesta je zámok, ktorý sa vypína na skale v centre mesta. Východne sa nachádza Svätý kopeček u Mikulova, zo severu vrch Turold, ktorý je výbežkom Pálavy. Západným smerom sa otvára rovina a južným smerom sa dvíha Šibeniční vrch.

## Dejiny Mikulova
Vznik Mikulova sa zväčša datuje na začiatok 12. storočia, kedy tu bola založená trhová osada, v roku 1279 povýšená na mestečko a v roku 1410 na mesto. Na mieste románskeho a gotického hradu vznikol v 17. storočí zámok.

Mikulov bol od konca 13. do konca 16. storočia vo vlastníctve rodu Lichtenštajnovcov, potom patril až do 19. storočia Ditrichštajnovcom, ktorí vlastnili zámok a veľkostatok až do roku 1945, kedy zároveň zámok vyhorel. 

V tunajšom zámku boli po bitke pri Slavkove dohodnuté (2. decembra 1805) predbežné podmienky mieru medzi Francúzskom a Rakúskom. O 61 rokov neskôr, 26. júla 1866 tu bolo po porážke rakúskych vojsk v bitke pri Hradci Králové podpísané prímerie medzi Rakúskom a Pruskom, tzv. Mikulovské prímerie.

Od polovice 19. storočia začalo mesto stagnovať a strácať vplyv v prospech mesta Břeclav, ktoré profitovalo z polohy na železničnej trati "Ferdinandka".

## Partnerské mestá
*  Bardejov, Slovensko
*  Galanta, Slovensko
*  Kacrin, Izrael
*  Šumperk, Česko
*  Tuchów, Poľsko

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* Oficiálna stránka mesta 


Kategória:Mestské pamiatkové rezervácie v Česku
Chrám Povýšenia vznešeného a životodarného kríža

**Katedrálny chrám Povýšenia vznešeného a životodarného Kríža** je gréckokatolícky chrám na bratislavskom Ondrejskom cintoríne z polovice 19. storočia. Ondrejský cintorín sa nachádza v mestskej časti Staré Mesto. 

## História
Projekt chrámu vypracoval bratislavský architekt Ignác Feigler ml. Základný kameň stavby bol položený 13. mája 1859, posviacka sa konala 14. septembra 1860 (na sviatok Povýšenia sv. Kríža). Vykonal ju ostrihomský arcibiskup kardinál Ján Scitovský.

Je to jednoloďový chrám s neogotickými a neorenesančnými prvkami.

Chrám pôvodne patril rímskokatolíckej cirkvi a slúžil ako cintorínska kaplnka. Chrám prestal plniť svoju funkciu, keď sa na Ondrejskom cintoríne prestalo v 60. rokoch 20. storočia pochovávať a používal sa už len ako sklad kvetov. Po obnovení pôsobenia gréckokatolíckej cirkvi na Slovensku v roku 1968 zostal pôvodný gréckokatolícky chrám sv. Mikuláša vo vlastníctve pravoslávnej cirkvi. V roku 1972 rímskokatolícka cirkev nepoužívanú kaplnku zapožičala  a neskôr darovala gréckokatolíckej cirkvi. Následne prešiel nutnou rekonštrukciou a 29. októbra 1972 vladyka Vasiľ Hopko posvätil obnovený chrám. V decembri 1996 chrám prešiel výraznou prestavbou, aby zodpovedal potrebám byzantského obradu. Bola upravená najmä svätyňa a postavený ikonostas, ikony písal Rastislav Bujna. Na stenách napravo a naľavo od ikonostasu sú ikony blažených Pavla Petra Gojdiča a Vasiľa Hopka, pod ktorými sú relikviáre s ich ostatkami.

Od 30. januára 2008 je katedrálnym chrámom Bratislavskej eparchie.

## Dopravné spojenie

## Referencie

## Iné projekty

## Literatúra
* 

## Externé odkazy
* Gréckokatolícka farnosť Bratislava
* 3D panoramatické zábery chrámu
* Katedrálny chrám

Kategória:Staré Mesto (Bratislava)
Povýšenia vznešeného a životodarného kríža
Povýšenia vznešeného a životodarného kríža
Povýšenia vznešeného a životodarného kríža
Bratislava